सूची में कई पूर्व सांसदों के नाम भी शामिल हैं. इनमें सर्वेय सत्यनारायण सिकंदराबाद छावनी विधानसभा सीट से, पोन्नम प्रभाकर करीमनगर से और पी बलराम नाईक महबूबाबाद सीट से चुनाव लड़ेंगे. अविभाजित आंध्र प्रदेश में कांग्रेस सरकार में मंत्री रहे कई नेताओं को भी सूची में जगह मिली है. पार्टी में हाल ही में शामिल होने वाले नेताओं को भी पहली सूची में जगह मिली है. उनमें सी विजयरमण राव को पेड्डापल्ले, डी अनसुया को मुलुंग और वंतेरु प्रताप रेड्डी को गजवेल से चुनाव मैदान में उतारा गया है. रेड्डी टी आर एस प्रमुख और मुख्यमंत्री के. चंद्रशेखर राव के खिलाफ लड़ेंगे. प्रदेश युवा कांग्रेस के अध्यक्ष एम अनिल कुमार यादव को मुशीराबाद से टिकट दिया गया है जहां उनके प्रतिद्वंद्वी तेलंगाना भाजपा के प्रमुख के. लक्ष्मण हैं.